CELEX: 62021CN0337
Language: el
Date: 2021-05-31 00:00:00
Title: Υπόθεση C-337/21: Αίτηση προδικαστικής αποφάσεως την οποία υπέβαλε το Landgericht Frankfurt am Main (Γερμανία) στις 31 Μαΐου 2021 — FH κατά SunExpress Güneş Ekspres Havacılık A.Ş.

27.9.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 391/4
            
         
      Αίτηση προδικαστικής αποφάσεως την οποία υπέβαλε το Landgericht Frankfurt am Main (Γερμανία) στις 31 Μαΐου 2021 — FH κατά SunExpress Güneş Ekspres Havacılık A.Ş.
      (Υπόθεση C-337/21)
      (2021/C 391/07)
      Γλώσσα διαδικασίας: η γερμανική
      
         Αιτούν δικαστήριο
      
      Landgericht Frankfurt am Main
      
         Διάδικοι στην υπόθεση της κύριας δίκης
      
      
         Εκκαλών: FH
      
         Εφεσίβλητη: SunExpress Güneş Ekspres Havacılık A.Ş.
      
         Προδικαστικό ερώτημα
      
      Έχει το άρθρο 7 του κανονισμού (ΕΚ) 261/2004 (1) την έννοια ότι, όταν πτήσεις με διαφορετικούς αερομεταφορείς αποτελούν αντικείμενο ενιαίας κράτησης που πραγματοποιείται μέσω διαδικτυακού πρακτορείου, υφίσταται δικαίωμα αποζημιώσεως έναντι του αερομεταφορέα που εκτελεί το πρώτο σκέλος της διαδρομής όταν, καίτοι η καθυστέρηση στην άφιξη της πτήσης του πρώτου σκέλους ήταν μικρότερη των 3 ωρών, το γεγονός αυτό είχε ως αποτέλεσμα να χάσει ο επιβάτης την πτήση ανταπόκρισης και, ως εκ τούτου, η καθυστέρηση ως προς την άφιξη του επιβάτη στον τελικό προορισμό να υπερβαίνει τις 3 ώρες, καθώς και όταν ο πραγματικός αερομεταφορέας του πρώτου σκέλους δεν ήταν ούτε συμβαλλόμενο μέρος στη σύμβαση μεταφοράς του δεύτερου σκέλους ούτε γνώριζε ότι είχε γίνει ταυτόχρονα κράτηση για πτήση ανταπόκρισης σε διαφορετικό αερομεταφορέα;
      Με διάταξη του Προέδρου του Δικαστηρίου της 28ης Ιουνίου 2021 η υπόθεση διαγράφηκε από το πρωτόκολλο του Δικαστηρίου.
      
         (1)  Κανονισμός (ΕΚ) 261/2004 του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για τη θέσπιση κοινών κανόνων αποζημίωσης των επιβατών αεροπορικών μεταφορών και παροχής βοήθειας σε αυτούς σε περίπτωση άρνησης επιβίβασης και ματαίωσης ή μεγάλης καθυστέρησης της πτήσης και για την κατάργηση του κανονισμού (ΕΟΚ) αριθ. 295/91 (ΕΕ 2004, L 46, σ. 1).